b'\n_START_ARTICLE_\nJanez Valentin Metzinger\n_START_SECTION_\n\xc5\xbdivljenje\n_START_PARAGRAPH_\nMetzinger je od leta 1727 \xc5\xbeivel v Ljubljani. Delal je po vsem Kranjskem, tudi na Hrva\xc5\xa1kem, nekaj slik pa je naredil za naro\xc4\x8dnike na \xc5\xa0tajerskem, ena je evidentirana v Passauu._NEWLINE_Metzinger je bil predvsem cerkveni slikar. Zaradi neizena\xc4\x8dene kvalitete in velikega \xc5\xa1tevila del se upravi\xc4\x8deno ponuja misel, da je imel pomo\xc4\x8dnike._NEWLINE_Posebnost Metzingerjevega slikarstva je obrazna tipika. Sprva je risal idealizirane obraze, kasneje pa se obrazi individualizirajo in postanejo bolj vsakdanji._NEWLINE_Evidentiranih je okoli 300 njegovih del, vendar je bilo med 2.svet. vojno in tudi po njej mnogo del uni\xc4\x8denih. Metzinger je imel mnogo naro\xc4\x8dil za fran\xc4\x8di\xc5\xa1kanske samostane, najve\xc4\x8d slik je naredil za Bre\xc5\xbeice, Novo mesto, Kamnik, Ljubljano, Nazarje in Samobor. Najbolj znane so slike v \xc5\xa1empeterski cerkvi v Ljubljani in slike za \xc5\xa1kofijski dvorec v Gori\xc4\x8danah, zdaj shranjene v Narodni galeriji. Opremil je tudi glavni oltar v cerkvi sv. Jo\xc5\xbeefa v Slovenski Bistrici. Je tudi avtor najstarej\xc5\xa1ih oljnih slik, ki prikazujejo kri\xc5\xbeev pot. Slike visijo v \xc5\xbeupnijski cerkvi Sv. Andrej na Va\xc4\x8dah.'